O‘zbekistonda qanday pullar muomalaga yaroqsiz hisoblanadi?

Adliya vazirligining “Huquqiy axborot” kanali O‘zbekistonda muomalaga yaroqsiz hisoblanadigan kupyuralar tasnifiga aniqlik kiritdi.

Quyidagi shikastlanish belgilari mavjud bo‘lgan banknota muomalaga yaroqsiz hisoblanadi:
Bo‘laklarga ajratilgan, jumladan, yopishtirilgan bo‘lsa;
Dastlabki rangi o‘zgargan yoki rangi o‘chgan bo‘lsa;
Yongan yoki kuygan holatda bo‘lsa;
Qonuniy to‘lov vositasi ekanligini ko‘rsatuvchi asosiy belgilaridan birining 50 foizidan ortiq qismiga moy, bo‘yoq yoki siyoh to‘kilgan bo‘lsa;
Banknotada kimyoviy reaktivlar ta’siri bo‘lsa;
Muayyan darajada qasddan shikastlangan holda tasvir (surat, portret) o‘zgartirilganda, nominali o‘zgartirilgan, himoya ipchalari olib tashlangan, katta hajmdagi yozuvlar bo‘lsa;
Banknotlar aniq bosma xatoga ega bo‘lgan (suv belgisi yoki himoya ipchalarining yo‘qligi yoki noto‘g‘ri joylashganligi), tasvirlari to‘liq bosilmagan yoki surkalib ketgan bo‘lsa;
Banknota geometrik o‘lchamining 3 mm ga teng yoki undan ortiqqa o‘zgargan bo‘lsa;
Banknota tasvirini (suratini, portretini, shaklini) aniqlash imkonini bermaydigan darajada sezilarli siyqalangan va ifloslangan bo‘lsa;
O‘zining qattiqlik darajasini sezilarli darajada yo‘qotib, yumshoq holga kelgan banknotlar.